Author: Krista Esta
Last saved by: Asta Urb
Company: Haapsalu Linnavalitsus

K O R R A L D U S

Haapsalu,	14. juuli 2005 nr 504

Raha eraldamine reservfondist
Läänemaa Apteek AS

Võttes aluseks Läänemaa Apteek AS-ga 08.11.2004 sõlmitud sihtfinantseerimise lepingu ja juhindudes kohaliku omavalitsuse korralduse seaduse § 6 lg 2, lg 3 p 2, § 30, § 31, Haapsalu põhimääruse § 35 lg 1 p 3, § 63, haldusmenetluse seadusest ning Haapsalu linna reservfondi käsutamise korrast Haapsalu Linnavalitsus

k o r r a l d a b :

1.	Eraldada linnavalitsuse reservfondist linna muu tervishoiu (07600) kulude katteks 40 000 (nelikümmend tuhat) krooni seoses toetuse maksmisega Läänemaa Apteek AS-le. Toetuse sihtotstarve on nõuetele vastava ventilatsioonisüsteemi väljaehitamine ja tegevuse jätkamine aadressil Karja 1, Haapsalus.
2.	Korraldus avalikustada väljapanekuga linnavalitsuse fuajees.
3.	Korraldus teha teatavaks linnavalitsuse ametnikele (I.Danilov, L.Tammsalu, I.Salus, M.Schwindt) korralduse koopia üleandmisega allkirja vastu, Läänemaa Apteek AS –le korralduse saatmisega posti teel aadressile Karja 1, 90502 Haapsalu.
4.	Linnavalitsuse raamatupidamisel (I.Salus) kanda 08.11.2004 sõlmitud sihtfinantseerimise lepingu alusel punktis 1 nimetatud summa Läänemaa Apteek AS arvele nr 10602003838007 SEB Eesti Ühispangas peale lepingu punktis 3 nimetatud tingimuste täitmist.
5.	Korraldus jõustub teatavakstegemisest.
6.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär